BASES REGULADORAS DO CONCURSO DE IDEAS PARA A CAMPAÑA DE PROMOCIÓN DOS VIVEIROS DE EMPRESAS DA DEPUTACIÓN DE PONTEVEDRA PARA O ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 29/09/2020)

As deputacións, segundo o artigo 36.1. d da LRBL, teñen atribuídas competencias en materia de cooperación no fomento do desenvolvemento económico e social e na planificación no territorio provincial, de acordo coas competencias das demais administracións públicas neste ámbito. Ademais, no artigo 109 da LALGA encoméndaselles en xeral o fomento e a administración dos intereses particulares da provincia. Na LRXSP, no seu artigo 47 e seguintes, disponse que os convenios de colaboración constitúen o instrumento adecuado para desenvolver a cooperación en cuestións de interese común. Os viveiros de empresa son estruturas de acollida temporal de empresas pensadas para encamiñalas nos seus primeiros pasos no mercado, acompañalas e prestarlles determinados servizos adaptados ás necesidades de cada proxecto empresarial co fin de contribuír á dinamización do tecido produtivo do territorio provincial, ao fomento do emprego e do autoemprego e ao fornecemento das industrias locais, entre outros obxectivos. A Deputación de Pontevedra xestiona os viveiros de empresas de Barro e Lalín, propiciando a posta en marcha de novos proxectos empresariais, por un lado, e polo outro ofertando diversas actividades de formación e divulgación encamiñadas a darlles visibilidade a oportunidades de negocio existentes no territorio que atendan a criterios de desenvolvemento local, rural e sostible da comunidade. Dentro deste marco competencial a Deputación de Pontevedra aprobou mediante a R. p. do 23 de xuño de 2020, núm.2020001224, o Convenio de colaboración entre a Deputación de Pontevedra e a Fundación Roberto Rivas para a promoción de iniciativas emprendedoras en contornos rurais da provincia de Pontevedra coma a comarca de Deza, cuxo obxecto é definir a colaboración entre ambas as institucións na posta en marcha de actuacións de fomento do emprendemento de interese provincial e, de maneira máis específica, na comarca de Deza para o ano 2020. Este convenio atende á implementación e cofinanciamento do Plan de dinamización e promoción do uso dos espazos dos viveiros de empresas da Deputación de Pontevedra aprobado o 23 de xullo mediante a R. p. 2020027795 (en adiante, Plan de dinamización) e préstalle especial atención ás accións que se executan desde o viveiro de empresas situado no polígono Lalín 2000. En concreto, o acordo de colaboración recolle explicitamente a participación conxunta para a posta en marcha e implementación das seguintes accións recollidas dentro do plan: Este plan conta cun orzamento de vinte mil cen (20.100) euros en concepto de publicidade, propaganda, xuntanzas, conferencias e cursos con cargo ás partidas 20/942.4330.226.02 e 20/942.4330.226.06 dos cales a Fundación Roberto Rivas achega doce mil (12.000) euros para o cofinanciamento das accións anteriormente sinaladas. Estas bases teñen por obxecto regular a convocatoria do Concurso de ideas para a campaña de promoción dos viveiros de empresas da Deputación de Pontevedra para o ano 2020 (acción 1.1 do Obxectivo 1 do Plan de dinamización). O contido do concurso de ideas para a campaña, en medios de comunicación en liña, estará formado pola promoción dos viveiros de empresas da Deputación de Pontevedra (con especial foco no viveiro de empresas de Lalín polo seu menor índice de demanda e ocupabilidade): que son, a quen se dirixen, que servizos ofrecen e cales son as súas condicións de acceso e uso. Poderá presentarse alumnado e antigo alumnado (que rematase os estudos en 2018 ou posteriormente), maior de idade, de ciclos formativos de Comunicación, Imaxe e Son, Artes Gráficas e Comercio e Márketing e estudantado e antigo estudantado (que rematase os estudos en 2018 ou posteriormente), maior de idade, de Belas Artes, Comunicación Audiovisual e Publicidade e Relacións Públicas. Poderán facelo tanto de xeito individual coma en equipo (ata un máximo de 4 compoñentes). Todos os membros do equipo deben cumprir o requisito sinalado. O orzamento destinado a esta acción ascende a dous mil (2.000) euros, e para o seu financiamento existe crédito dispoñible na aplicación orzamentaria 20/942.4330.226.06. Para financiar este programa xerouse crédito por un importe de dous mil (2.000) euros achegados pola Fundación Roberto Rivas. A achega de ideas para a campaña de promoción dos viveiros de empresas da Deputación de Pontevedra e o seu desenvolvemento en medios de comunicación en liña, debe comprender, tal como se especifica no formulario de solicitude (anexo I): Os deseños e mensaxes obxecto deste concurso constitúense coas seguintes características básicas: 1 As e os participantes poden consultar toda a información relativa aos viveiros de empresas da Deputación de Pontevedra en https://www.depo. gal/viveiros-de-empresas. A idea coa que se concorra deberá quedar perfectamente definida. Con este fin poderán achegarse coa solicitude debuxos, imaxes, textos. De ser o caso, deberán incluírse como documentación asociada ao procedemento no botón correspondente do formulario de inscrición (ou en papel se a presentación se fai de xeito presencial). Os formatos empregados na campaña poden incluír texto, imaxes fixas ou en movemento, animacións ou outros que as e os participantes consideren, sempre e cando sexan da súa autoría ou se ateñan aos dereitos de autoría aplicables neste caso. Deberán quedar claramente especificados e xustificados os tipos, formas, dimensións e soportes elixidos, así como unha valoración estimativa do custo total da produción da idea e a súa desagregación por partida para a execución da campaña. Cada persoa ou equipo solicitante poderá presentar un único proxecto. A presentación das propostas realizarase preferiblemente por vía electrónica a través do formulario normalizado dispoñible na Sede electrónica da Deputación de Pontevedra, https://sede.depo. gal. Para a presentación das solicitudes a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible na Sede electrónica da Deputación de Pontevedra que, unha vez cuberto, xerará a solicitude en formato PDF, que deberá imprimirse e asinarse para a súa presentación presencial. O prazo de presentación de candidaturas será de vinte (20) días hábiles a partir do día seguinte ao da publicación do extracto da convocatoria das bases no Boletín Oficial da Provincia de Pontevedra (BOPPO). Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás mencionadas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención destes datos poderáselles solicitar ás persoas interesadas a presentación dos documentos correspondentes. As persoas interesadas deberán achegar coa solicitude (formulario normalizado) a seguinte documentación: As notificacións de resolucións e actos administrativos practicaranse preferentemente por medios electrónicos, e en todo caso cando as persoas interesadas estean obrigadas a recibilas por esta vía. As persoas interesadas que non estean obrigadas a recibir notificacións electrónicas poderán decidir e comunicar en calquera momento que as notificacións sucesivas se practiquen ou se deixen de practicar por medios electrónicos. As notificacións practicaranse a través da Carpeta Ciudadana e da Dirección Electrónica Habilitada única. Ambos os dous sistemas son accesibles desde a Sede electrónica da Deputación de Pontevedra (http://sede.depo. gal) As notificacións entenderanse practicadas no momento no que se produza o acceso ao seu contido e entenderanse rexeitadas cando transcorresen dez (10) días naturais desde a posta a disposición da notificación sen que se acceda ao seu contido. O sistema remitiralles ás persoas interesadas os avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada, e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicaraa polos medios previstos na normativa reguladora do procedemento administrativo común. Todos os trámites administrativos que as persoas interesadas deban realizar durante a tramitación deste procedemento realizaranse preferentemente de forma electrónica a través do modelo “instancia xenérica”, dispoñible na Sede electrónica da Deputación de Pontevedra https://sede.depo. gal. Opcionalmente, tamén poderán tramitarse de xeito presencial en calquera dos lugares e rexistros establecidos na normativa reguladora do procedemento administrativo común. O xurado elixirá a idea gañadora do concurso de entre as propostas presentadas, atendendo aos seguintes criterios obxectivos e baremo: A puntuación máxima que se pode obter será de 18 puntos; a proposta que obteña o maior número de puntos será a gañadora. En caso de empate na puntuación este resolverase atendendo á outorgada polo último criterio recollido e, de persistir este, atendendo sucesivamente á outorgada polos seguintes criterios na orde inversa na que aparecen recollidos. Da decisión do xurado redactarase unha acta detallada, asinada por todos os membros do xurado. O concurso poderá declararse deserto cando a xuízo do xurado as propostas non reúnan a calidade suficiente esperada. A resolución do concurso terá lugar dentro dos dez (10) días seguintes ao de finalización do prazo de presentación das propostas. O resultado do concurso publicarase na web dos viveiros de empresas da Deputación de Pontevedra e a través das redes sociais da institución provincial e comunicaráselle vía correo-e á persoa ou equipo gañador. As persoas ou equipos que presentasen propostas que non fosen premiadas terán un prazo dun (1) mes para recollelas. Transcorrido este prazo, estas destruiranse. En ningún caso se poderá facer uso destas ideas sen a cesión explícita delas por parte das súas autoras ou autores. A persoa ou equipo gañador recibirá un premio de dous mil (2.000) euros brutos e terá a oportunidade de participar na execución da idea gañadora, que será implementada polo Servizo de Comunicación da Deputación de Pontevedra. O prazo de execución será de dous (2) meses contados desde o fallo do xurado. Este prazo poderá ser modificado pola entidade convocante se o estima conveniente por causas de organización, cuestión que se lle comunicará á persoa ou equipo gañador. O xurado do concurso de ideas que valorará e decidirá a idea gañadora estará conformado por un membro do persoal técnico do Servizo de Cooperación, un membro do persoal técnico do Servizo de Comunicación e unha persoa representante da Fundación Roberto Rivas. A composición deste xurado (titulares e suplentes), así como a data e hora na que se levará a cabo a valoración das propostas recibidas publicarase en www.depo. gal no prazo máximo de dous (2) días hábiles contados desde o día seguinte ao remate do prazo de presentación. A participación nesta convocatoria supón a total aceptación das bases. A decisión do xurado será inapelable. Para o non previsto nestes termos e condicións aplicarase o disposto na normativa de réxime local; na Lei 38/2003, de 17 de novembro, xeral de subvencións; no Real decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións; na Lei 9/2007, de 13 de xuño, de subvencións de Galicia, ou normas que a substitúen, e na Ordenanza reguladora de subvencións da Deputación Provincial de Pontevedra (BOPPO de 30 de decembro de 2016). Estas bases reguladoras publicaranse no BOPPO e en https://sede.depo. gal. Así mesmo, cumpriranse as obrigas de publicidade referidas á convocatoria, concesión e pagamento na Base de Datos Nacional de Subvencións (BDNS). Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar o desenvolvemento do concurso, entregarlles o premio ás persoas gañadoras e cumprir cantas obrigas legais e fiscais resulten aplicables. A lexitimación para o tratamento baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal, e o consentimento explícito das persoas interesadas. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral, dada a publicación de actos prevista. As persoas interesadas poderán acceder, rectificar e suprimir os seus datos, exercer outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Co fin de que a idea coa que se concorra quede claramente definida, esta solicitude poderá acompañarse de debuxos, textos etc. e, en xeral, de calquera medio polo que queden suficientemente definidas as principais características da campaña proposta (mediante a opción de “achegar outra documentación asociada ao procedemento”) AUTORIZO a consulta automática dos datos incluídos nos seguintes documentos elaborados polas administracións públicas: ACEPTO os termos das condicións xerais do programa. AUTORIZO o tratamento dos datos persoais proporcionados para as finalidades descritas.